Salmonsens konversationsleksikon

Salmonsens konversationsleksikon er et dansk leksikon. Dets første utgave ble utgitt av Isac Salmonsen som Salmonsens Store Illustrerede Konversationsleksikon i 19 bind 1893–1911, på Brødrene Salmonsens forlag, som i 1911 ble overtatt av J. H. Schultz Forlag. Tittelen Salmonsens konversationsleksikon ble brukt på annen utgave i 26 bind 1915–1930, som er Danmarks største leksikon gjennom tidene. Den tredje utgaven hadde tittelen Den lille Salmonsen og ble utgitt i 12 bind 1937–1940. En fjerde og siste utgave i ett bind, Den nye Salmonsen kom i 1949. I mellomtiden hadde man i 1941 begynt å utgi Salmonsens Leksikon-Tidsskrift (SLT) med et hefte hver måned, som utkom i 15 årganger frem til 1955.

Etter første verdenskrig endret landegrensene seg så dramatisk at da Salmonsen i 1918 gav ut det bindet som inneholdt artikkelen «Europa», var det bare satt av plass til et kart som kjøperne siden kunne lime inn selv, når det var vedtatt hvor de nye grensene kom til å ligge.Henning Poulsen: Hitlers krig (s. 11), Gyldendal, 1990, ISBN 87-00-32462-0

Verkets første utgave inneholder forholdsvis mye stoff om Norge og norske forhold. Verket utkom på et tidspunkt da det norske bokmarkedet fremdeles ble regnet som hjemmemarked for danske forlag, og danske forlag fremdeles var førstevalg for mange norske forfattere. Ettersom det dertil manglet et norskprodusert leksikon, valgte forlagets redaksjon å utvikle leksikonet slik at det også ble et naturlig leksikon for norske kunder.

Opphavsrett
Leksikonets to første utgaver er offentlig eiendom, mens de senere utgavene fortsatt omfattes av opphavsrett, ettersom det er gått mindre enn 70 år siden deres publisering.

Utgaver
 Salmonsens Store Illustrerede Konversationsleksikon. En nordisk Encyklopædi. 19 bind (1893-1911). Hovedredaktør: Christian Blangstrup.


















 Salmonsens Konversationsleksikon. 26 bind. (1915-1930) Hovedredaktør: Christian Blangstrup. Merknad: Blangstrup døde i 1926. Johannes Brøndum-Nielsen og Palle Raunkjær redigerte bind 22-26 ”etter Blangstrups metode”, som det heter i kolofinen.




 Den lille Salmonsen 12 bind. (1937-1940) Hovedredaktør: A.W. Marke og Palle Raunkjær.
 Den nye Salmonsen Ettbindsleksikon. (1948 med supplementsbind i 1956). Hovedredaktør: Paula Strelitz, Gottlieb Japsen og Mikal Rode under medvirken af Erik Lund.

Referanser

Se også
 Illustreret norsk konversationsleksikon
 Nordisk familjebok

Eksterne lenker
 Prosjekt Runebergs digitale utgave

Kategori:Danske oppslagsverk
Kategori:Bøker fra 1893